ชาวบริติชผู้ยิ่งใหญ่ที่สุดหนึ่งร้อยลำดับ

ฮันเดรดเกรตเตสต์บริทันส์ หรือ ชาวบริติชผู้ยิ่งใหญ่ที่สุดหนึ่งร้อยลำดับ () คือรายการโทรทัศน์ที่ออกอากาศในปี พ.ศ. 2545 โดยบีบีซี ผลิตขึ้นจากการสำรวจความคิดเห็นทางโทรทัศน์ เพื่อตัดสินว่าใครคือชาวบริติชผู้ยิ่งใหญ่ที่สุดในประวัติศาสตร์ตามทัศนะของสาธารณชน100 great British heroes—บทความข่าวของบีบีซี วันพุธที่ 21 สิงหาคม 2545 (ซึ่งมีรายชื่อ 100 รายชื่อเรียงตามลำดับตัวอักษร)BBC reveals 100 great British heroes—บทความข่าวของบีบีซี วันพุธที่ 22 สิงหาคม 2545 รวมถึงรายการชุด เกรตบริทันส์ หรือ ชาวบริติชผู้ยิ่งใหญ่ (Great Britons) ซึ่งเป็นรายการแยกย่อยที่นำเอาปัจเจกบุคคลในสิบอันดับแรก แล้วเปิดโอกาสให้ผู้ชมมีโอกาสได้ลงคะแนนเลือกในแต่ะละรายการTen greatest Britons chosen—บทความข่าวของบีบีซี วันอาทิตย์ที่ 20 ตุลาคม 2545 ทั้งนี้บทสรุปของรายการนำมาซึ่งการถกเถียง โดยในวันที่ออกอากาศ บุคคลในสิบลำดับแรกล้วนวายชนม์ไปแล้วทั้งสิ้น

โดยปรากฏผู้ถูกเสนอชื่อจากการสำรวจความคิดเห็น อาทิเช่น กาย ฟอกส์ ผู้ถูกประหารชีวิตจากความพยายามระเบิดรัฐสภาอังกฤษ, โอลิเวอร์ ครอมเวลล์ ผู้สถาปนาสาธารณรัฐอังกฤษ, พระเจ้าริชาร์ดที่ 3 กษัตริย์ผู้ต้องสงสัยว่าปลงพระชนม์พระนัดดาของพระองค์, เจมส์ คอนนอลลี นักชาตินิยมและนักสังคมนิยมชาวไอริช (เมื่อครั้งยังรวมกับสหราชอาณาจักรและถูกนับว่าเป็นชาวบริติช) ผู้ถูกตัดสินประหารชีวิตโดยพระมหากษัตริย์ในปี พ.ศ. 2459 นอกจากนี้ผลการสำรวจยังสร้างความแปลกประหลาดใจ เมื่อผู้ตอบแบบสอบถามของบีบีซี ลงคะแนนให้นักแสดงและนักร้องอย่างไมเคิล คราวฟอร์ด (บุคคลจากวงการบันเทิงอันดับสองรองจากจอห์น เลนนอน) หรือไดอานา เจ้าหญิงแห่งเวลส์ อยู่ในลำดับที่สูงกว่าบุคคลสำคัญทางประวัติศาสตร์อย่างวิลเลียม เชกสเปียร์ 

หนึ่งในบุคคลของลำดับรายชื่อนี้ซึ่งเป็นที่ถกเถียงอย่างมากคือ อเลสเตอร์ โครว์ลีย์ นักรหัสยศาสตร์ ซึ่งผลงานของเขามีอิทธิพลโดยตรงต่อการเพิ่มขึ้นของลัทธินอกศาสนาในช่วงคริสต์ศตวรรษที่ 20 และต่อเจราลด์ การ์ดเนอร์ ผู้ก่อตั้งลัทธิเวทมนตร์คาถาการ์ดเนอร์ (Gardnerian Wicca) นอกจากนี้ยังปรากฏบุคคลที่ไม่ใช่ชาวบริติชรวมอยู่ในรายชื่อด้วย ได้แก่ นักดนตรีชาวไอริช (ซึ่งในปัจจุบันไม่ได้รวมอยู่ในสหราชอาณาจักรและไม่ถือว่าเป็นชาวบริติชแล้ว) สองคน โบโน (สมาชิกวงยูทู) และบ็อบ เกล-ดอฟ อีกทั้งบุคคลที่ปรากฏในรายชื่ออีกหลายคนมาจากยุคที่ความเป็นบริติชยังไม่ได้ถือกำเนิดขึ้น โดยรายชื่อ 19 ลำดับแรกมีภูมิหลังมาจากอังกฤษ (แม้ว่าในความเป็นจริงแล้ว เซอร์เออร์เนส แช็กเคิลตัน และอาร์เธอร์ เวลสลีย์ ดยุกที่ 1 แห่งเวลลิงตัน จะมีภูมิหลังมาจากครอบครัวชาวแองโกล-ไอริชด้วยกันทั้งคู่ ซึ่งในขณะนั้นไอร์แลนด์ยังคงเป็นส่วนหนึ่งของสหราชอาณาจักร) ส่วนบุคคลที่มีภูมิหลังจากสกอตแลนด์และมีอันดับสูงสุดในรายชื่อคือ อเล็กซานเดอร์ เฟลมมิง ในลำดับที่ 20 และจากเวลส์ได้แก่ โอไวน์ กลีนดูร์ ในลำดับที่ 23Rebel 'plot' to topple greatest Welshman เดอะอินเดเพนเดนท์. สืบค้นเมื่อ 26 กันยายน 2554 

ในลำดับรายชื่อนี้ เป็นบุคคลผู้ดำรงชีวิตอยู่ในคริสต์ศตวรรษที่ 20 จำนวนทั้งหมด 60 คน และบุคคลผู้มีลำดับสูงสุดและยังมีชีวิตอยู่ (ณ วันที่สำรวจความคิดเห็น) คือ อดีตนายกรัฐมนตรี มาร์กาเรต แทตเชอร์ ในลำดับที่ 16Three lead race to be greatest Briton  เดอะไทมส์. สืบค้นเมื่อ 26 กันยายน 2554 ส่วนริงโก สตาร์ เป็นสมาชิกจากวงเดอะบีเทิลส์เพียงคนเดียวที่ไม่ปรากฏอยู่ในลำดับรายชื่อนี้ ด้านอิซัมบาร์ด คิงดอม บรูเนล ที่ติดอยู่ในลำดับต้น ๆ นั้น เป็นผลมาจาก "การรณรงค์ประชาสัมพันธ์อย่างแข็งขันหลายสัปดาห์โดยนักศึกษามหาวิทยาลัยบรูเนล" อย่างไรก็ตาม คะแนนของวินสตัน เชอร์ชิล เพิ่มขึ้นอย่างรวดเร็วในช่วงสัปดาห์ท้าย ๆ ของการลงคะแนน จนทำให้ขึ้นสู่ลำดับแรกของรายชื่อนี้ในที่สุด"Churchill leads great Britons poll" เดลีเมลส์. สืบค้นเมื่อ 13 มีนาคม 2556

ในพิธีเปิดและพิธีปิดของกีฬาโอลิมปิกฤดูร้อน 2012 ปรากฏการแสดงของชาวบริติชผู้ยิ่งใหญ่ที่สุด 2 คน ได้แก่ อิซัมบาร์ด คิงดอม บรูเนล และวินสตัน เชอร์ชิล ประกอบในพิธีด้วย สวมบทบาทโดยเซอร์เคนเนท แบรนา และทิโมธี สปอลล์ ตามลำดับ ซึ่งทั้งสองได้กล่าวบทพูดจากบทละครเรื่อง พายุพิโรธ ของวิลเลียม เชกสเปียร์"Brunel reads from Shakespeare's The Tempest" ไอทีวีนิวส์. สืบค้นเมื่อ 13 มิถุนายน 2558"Timothy Spall plays Churchill at closing ceremony" บีบีซีนิวส์. สืบค้นเมื่อ 13 มิถุนายน 2558 ไม่เพียงเท่านั้น เซอร์ทิม เบอร์เนิร์ส-ลี ซึ่งอยู่ในลำดับที่ 99 ของรายชื่อนี้ ยังได้ร่วมปรากฏตัวในพิธีเปิดอีกด้วย"Web inventor Tim Berners-Lee stars in Olympics opening ceremony" ซีดีเน็ต. สืบค้นเมื่อ 10 เมษายน 2556 หากแต่ว่าในลำดับรายชื่อนี้กลับไม่ปรากฏชาวบริติชผิวสีอยู่เลย ทำให้มีทำการสำรวจความคิดเห็น "ชาวบริติชผิวสีผู้ยิ่งใหญ่ที่สุดหนึ่งร้อยลำดับ" แยกออกมาเป็นการเฉพาะในอีกสามเดือนต่อมา และพบว่านักกีฬากรีฑาเจ้าของ 2 เหรีญทองโอลิมปิกอย่าง เดลีย์ ทอมป์สัน ติดอยู่ในลำดับที่หนึ่งของรายชื่อดังกล่าว 

 สิบลำดับแรก 
ชาวบริติชผู้ยิ่งใหญ่ที่สุดหมวดหมู่ :      สัญชาติ :         ที่ ภาพพระนามหรือนามช่วงชีวิต บทบาท คุณูปการ 1 100px วินสตัน เชอร์ชิล 30 พฤศจิกายน พ.ศ. 2417 -24 มกราคม พ.ศ. 2508 นักการเมือง นายกรัฐมนตรีระหว่างช่วงสงครามโลกครั้งที่สอง หนึ่งในนายกรัฐมนตรีผู้ยิ่งใหญ่ที่สุดในประวัติศาสตร์สหราชอาณาจักร 2 100px อิซัมบาร์ด คิงดอม บรูเนล 9 เมษายน พ.ศ. 2349 -15 กันยายน พ.ศ. 2402 วิศวกร ผู้สร้างทางรถไฟสายเกรตเวสเทิร์น (Great Western Railway) และผู้ออกแบบเรือ อุโมงค์ และสะพานที่สำคัญจำนวนมาก 3 100px ไดอานา เจ้าหญิงแห่งเวลส์ 1 กรกฎาคม พ.ศ. 2504 -31 สิงหาคม พ.ศ. 2540 พระราชวงศ์บริเตนและนักการกุศล พระชายาองค์แรกในเจ้าชายชาลส์ เจ้าชายแห่งเวลส์ (เสกสมรสระหว่างปี พ.ศ. 2524 - 2539) พระมารดาของเจ้าชายวิลเลียม ดยุกแห่งเคมบริดจ์ และเจ้าชายแฮร์รีแห่งเวลส์ 4 100px ชาร์ล ดาร์วิน 12 กุมภาพันธ์ พ.ศ. 2352 -19 เมษายน พ.ศ. 2425 นักธรรมชาติวิทยา ผู้คิดค้นทฤษฎีวิวัฒนาการผ่านการคัดเลือกโดยธรรมชาติ และผู้ประพันธ์หนังสือ กำเนิดสปีชีส์ (On the Origin of Species) 5 100px วิลเลียม เชกสเปียร์ 26 เมษายน พ.ศ. 2107 -23 เมษายน พ.ศ. 2159 กวีและนักประพันธ์บทละคร ถูกพิจารณาจากผู้คนจำนวนมากว่าเป็นนักประพันธ์ชาวอังกฤษผู้ยิ่งใหญ่ที่สุด 6 100px ไอแซก นิวตัน 25 ธันวาคม พ.ศ. 2185 -31 มีนาคม พ.ศ. 2270 นักฟิสิกส์ นักคณิตศาสตร์ นักดาราศาสตร์ นักปรัชญาธรรมชาติ และผู้เชี่ยวชาญคัมภีร์ไบเบิล ผู้คิดค้นกฎความโน้มถ่วงสากล กฎกฎกลศาสตร์แบบฉบับ และกฎการเคลื่อนที่ของนิวตัน ซึ่งงานเขียน ปรินซิเปีย (Principia) ของเขา คือหนึ่งในงานเขียนทรงอิทธิพลที่สุดชิ้นหนึ่งในประวัติศาสตร์ของวงการวิทยาศาสตร์ 7 100px สมเด็จพระราชินีนาถเอลิซาเบธที่ 1 7 กันยายน พ.ศ. 2076 -24 มีนาคม พ.ศ. 2146 สมเด็จพระราชินีนาถ สมเด็จพระราชินีนาถแห่งอังกฤษ (ครองราชย์ พ.ศ. 2101 - 2146) ผู้เป็นที่รักใคร่ ทรงนำพาประเทศชาติเข้าสู่สมัยอันสงบสุขและรุ่งเรือง จากการศึกสงครามที่สามารถเอาชนะกองเรืออาร์มาดาของสเปนได้ 8 100px จอห์น เลนนอน 9 ตุลาคม พ.ศ. 2483 -8 ธันวาคม พ.ศ. 2523 นักประพันธ์เพลง นักดนตรี นักการกุศล นักเคลื่อนไหวสันติภาพ ศิลปิน และนักเขียน นักประพันธ์เพลงประจำวงเดอะบีเทิลส์ร่วมกับพอล แม็กคาร์ตนีย์ ซึ่งเป็นวงดนตรีและนักดนตรีผู้ประสบความสำเร็จสูงสุดตลอดกาล 9 100px โฮราชิโอ เนลสัน ไวเคานท์เนลสันที่ 1 29 กันยายน พ.ศ. 2301 -21 ตุลาคม พ.ศ. 2348 ผู้บัญชาการกองทัพเรือ มีชื่อเสียงโด่งดังจากการเข้ารับราชการในราชนาวี โดยเฉพาะในช่วงสงครามนโปเลียน 10 100px โอลิเวอร์ ครอมเวลล์ 25 เมษายน พ.ศ. 2142 -3 กันยายน พ.ศ. 2201 ผู้นำการเมืองและการทหาร เจ้าผู้พิทักษ์คนแรกของเครือจักรภพแห่งอังกฤษ สกอตแลนด์ และไอร์แลนด์ และผู้บัญชาการกองทัพตัวแบบใหม่ ซึ่งเป็นฝ่ายต่อต้านพระเจ้าชาร์ลส์ที่ 1 ในช่วงสงครามกลางเมืองอังกฤษ

 ลำดับฉบับเต็ม 
ชาวบริติชผู้ยิ่งใหญ่ที่สุดหมวดหมู่ :      สัญชาติ :        ที่พระนามหรือนามที่พระนามหรือนามที่พระนามหรือนามที่พระนามหรือนาม 1 วินสตัน เชอร์ชิล 26 วิลเลียม ทินเดล 51 กษัตริย์อาเธอร์ 76 ทหารนิรนามในสงครามโลกครั้งที่หนึ่ง 2 อิซัมบาร์ด คิงดอม บรูเนล 27 เอ็มเมไลน์ แพงค์เฮิร์ส 52 ฟลอเรนซ์ ไนติงเกล 77 ร็อบบี วิลเลียมส์ 3 ไดอานา เจ้าหญิงแห่งเวลส์ 28 วิลเลียม วิลเบอร์ฟอร์ซ 53 โธมัส เอ็ดเวิร์ด ลอว์เรนซ์ 78 เอดเวิร์ด เจนเนอร์ 4 ชาลส์ ดาร์วิน 29 เดวิด โบอี 54 โรเบิร์ต ฟอลคอน สกอตต์ 79 เดวิด ลอยด์ จอร์จ 5 วิลเลียม เชกสเปียร์ 30 กาย ฟอกส์ 55 จอห์น อีนอค โพเอลล์ 80 ชาลส์ แบบบิจ 6 ไอแซก นิวตัน 31 เลโอนาร์ด เชสเชอร์ 56 คลิฟฟ์ ริชาร์ด 81 เจฟฟรีย์ ชอเซอร์ 7 พระราชินีนาถเอลิซาเบธที่ 1  32 อีริค มอร์คอมป์ 57 อเล็กซานเดอร์ เกรแฮม เบลล์ 82 พระเจ้าริชาร์ดที่ 3 8 จอห์น เลนนอน 33 เดวิด เบคแคม 58 เฟรดดี เมอร์คิวรี 83 เจ. เค. โรว์ลิง 9 โฮราชิโอ เนลสัน ไวเคานท์เนลสันที่ 1 34 โทมัส เพน 59 จูลี่ แอนดรูว์ส 84 เจมส์ วัตต์ 10 โอลิเวอร์ ครอมเวลล์ 35 พระราชินีบูดิคา 60 เอ็ดเวิร์ด เอลการ์ 85 ริชาร์ด แบรนสัน 11 เออร์เนส แช็กเคิลตัน  36 สตีฟ เรดเกรฟ 61 พระราชินีเอลิซาเบธ พระราชชนนี 86 โบโน 12 เจมส์ คุก 37 ทอมัส มอร์ 62 จอร์จ แฮร์ริสัน 87 จอห์น ไลดอน 13 โรเบิร์ต เบเดน โพเอลล์ 38 วิลเลียม เบลก 63 เดวิด แอทเทนเบอเรอห์ 88 แบร์นาร์ด มอนท์โกเมอรี 14 พระเจ้าอัลเฟรดมหาราช 39 จอห์น แฮร์ริสัน 64 เจมส์ คอนนอลลี 89 โดนัลด์ แคมป์เบลล์ 15 อาร์เธอร์ เวลสลีย์ ดยุกที่ 1 แห่งเวลลิงตัน 40 พระเจ้าเฮนรีที่ 8 65 จอร์จ สตีเฟนสัน 90 พระเจ้าเฮนรีที่ 2 16 มาร์กาเรต แทตเชอร์ 41 ชาร์ลส์ ดิกคินส์ 66 ชาร์ลี แชปลิน 91 เจมส์ เคลิร์ก แมกซ์เวลล์ 17 ไมเคิล คราวฟอร์ด 42 แฟรงค์ วิตเทิล 67 โทนี แบลร์ 92 เจ. อาร์. อาร์. โทลคีน 18 พระราชินีนาถวิกตอเรีย 43 จอห์น พีล 68 วิลเลียม แค็กตัน 93 วอลเตอร์ ราเลจ์ 19 พอล แม็กคาร์ตนีย์ 44 จอห์น โลจี เบร์ด 69 บ็อบบี้ มัวร์ 94 พระเจ้าเอ็ดเวิร์ดที่ 1 20 อเล็กซานเดอร์ เฟลมมิง 45 อะนายริน เบวาน 70 เจน ออสเตน 95 บาร์นส์ วอลลิส 21 แอลัน ทัวริง 46 บอย จอร์จ 71 วิลเลียม บูธ 96 ริชาร์ด เบอร์ตัน 22 ไมเคิล ฟาราเดย์ 47 ดักลาส เบเดอร์ 72 พระเจ้าเฮนรีที่ 5 97 โทนี เบนน์ 23 โอไวน์ กลีนดูร์ 48 วิลเลียม วอลเลซ 73 อเลสเตอร์ โครว์ลีย์ 98 เดวิด ลิฟวิงสโตน 24 พระราชินีนาถเอลิซาเบธที่ 2 49 ฟรานซิส เดรก 74 พระเจ้าโรเบิร์ตที่ 1 99 ทิม เบอร์เนิร์ส-ลี 25 สตีเฟน ฮอว์คิง 50 จอห์น เวสลีย์ 75 บ็อบ เกล-ดอฟ 100 มารี สโตปส์

อย่างไรก็ตาม ลำดับต้นฉบับทั้งหนึ่งร้อยลำดับได้ถูกนำออกจากสารบบเว็บไซต์ของบีบีซีแล้ว เหลือเพียงแต่ลำดับหนึ่งร้อยลำดับที่เรียงตามตัวอักษรBBC - Press Office - List of top 100 Britons เอกสารเผยแพร่ของบีบีซี 8 สิงหาคม 2545 แต่แหล่งข้อมูลอื่นอีกหลายแห่ง100 Greatest Britons (BBC Poll, 2002)  - อัลเชมพีเดีย เผยแพร่ 8 ธันวาคม 2552 ก็ยังคงเก็บรักษาข้อมูลของลำดับรายชื่อนี้เอาไว้
ทั้งนี้มีคำถามเกิดขึ้นว่ารายชื่อในลำดับที่ 96 หมายถึงริชาร์ด เบอร์ตัน ที่เป็นนักสำรวจหรือนักแสดงกันแน่ ซึ่งเอกสารเผยแพร่ของบีบีซีได้ชี้ชัดว่าชื่อดังกล่าวหมายถึงริชาร์ด เบอร์ตัน ที่เป็นนักแสดง

 อ้างอิง 

 แหล่งข้อมูลอื่น 

 เอกสารเผยแพร่ของวินสตันเมโมเรียล 
 เอกสารเผยแพร่ของบีบีซี 
 หนังสือและลิงก์เชื่อมโยงของชาวบริติชผู้ยิ่งใหญ่ที่สุดของบีบีซี ณ หอศิลป์ภาพวาดบุคคลแห่งชาติ กรุงลอนดอน 
 ชาวบริติชผู้ยิ่งใหญ่ที่สุดหนึ่งร้อยลำดับ - ลำดับที่ 11 ถึง 100 — จากกรุข้อมูลของบีบีซี 

หมวดหมู่:ชาวสหราชอาณาจักร